钦定古今图书集成/明伦汇编/闺媛典/第179卷 > 王葵妻周氏
## 钦定古今图书集成/明伦汇编/闺媛典/第179卷 > 王葵妻周氏

按《钱塘县志》：“周氏，名妙江，杭州右卫人。适本卫王葵。
葵病，尝割股愈之。后葵病发将死，周年三十五。诸子
皆童穉，葵语周曰：‘若素有妇德，吾死不以若为虑。吾
家世行伍，若能教子读书，以亢吾宗，则瞑目矣’。及没，
周变生产以赀膏火，家计日微，而训课益切，竟克成
夫志。守节五十三年，年八十七卒。隆庆中旌表。”